PÁLYÁZAT

A Budapest Józsefvárosi Önkormányzat mint a Rév8 Józsefvárosi Rehabilitációs és Városfejlesztési Zárkörűen működő Részvénytársaság többségi tulajdonosa a Társaság Alapító Okirata 13.2 pontjának felhatalmazása alapján pályázatot ír ki a Rév8 Zrt.

# VEZÉRIGAZGATÓI ÁLLÁSHELYÉNEK BETÖLTÉSÉRE

**Vezérigazgatói munkakör betöltésének feltételei:**

* felsőfokú (egyetemi) szakirányú végzettség,
* min. 3 év vezetői gyakorlat (2015.12.31-ig),
* legalább 1 idegen nyelv ismerete (középfokú nyelvvizsga),
* városrehabilitációs projektek megvalósításában való részvétel.

A pályázat elbírálásánál előnyt jelent:

* közbeszerzési eljárások bonyolításában részvétel,
* városfejlesztés, városrehabilitáció elméleti ismerete (tanácsadás, tervezés, szervezés),
* önkormányzati városfejlesztési, rehabilitációs tevékenységben szerzett többéves tapasztalat,
* európai uniós pályázatok előkészítésében és megvalósításában szerzett tapasztalat.

**A munkakörhöz tartozó főbb tevékenységi körök:**

* a társaság munkaszervezetének irányítása és ellenőrzése,
* kezdeményezi város-rehabilitációba bevonható források megszerzését, ennek érdekében pályázatok felkutatását, pályázatok elkészítését, különös tekintettel az európai uniós, a kormányzati és a fővárosi önkormányzati pályázatokra,
* kezdeményezi a város-rehabilitációba partnerek bevonását,
* elkészíti az éves és középtávú programokat,
* biztosítja a társaság hatékony gazdálkodását, erőforrásainak hatékony felhasználását,
* társaság képviseletének ellátása hatóságok és állami szervek előtt,
* számviteli politika kialakítása.

A pályázatnak tartalmaznia kell:

* részletes szakmai önéletrajzot, eddigi munkaköreinek, tevékenységeinek leírását,
* az álláshellyel kapcsolatos szakmai és vezetői koncepciót,
* az iskolai végzettséget igazoló okmányok másolatát,
* három hónapnál nem régebbi erkölcsi bizonyítványt.

A foglalkoztatás határozott időre, 5 évre szól.

A munkabérről, valamint egyéb járandóságok keretösszegének megállapításáról a Társaság Közgyűlése jogosult dönteni.

**A pályázat benyújtásának határideje:** 2015. november 30. 18 óra.

**A vezérigazgató személyét a Fővárosi Önkormányzat mint kisebbségi tulajdonos véleményének figyelembevételével a polgármester döntését követően a Társaság Közgyűlése választja meg.**

**A pályázat elbírálásának határideje:** legkésőbb aRév8 Zrt 2015 decemberében tartandó Közgyűlése.

**Az állás betöltésének időpontja:** 2016. január 1.

A pályázatokat a Budapest Józsefvárosi Önkormányzat polgármesteréhez címezve a Polgármesteri Titkárságra (1082 Budapest, Baross u. 63-67. I.em.102.) postai úton/személyesen kell benyújtani. Kérjük a borítékon feltüntetni: „RÉV8 Zrt. vezérigazgatói álláshely”

A pályázat közzétételének helye: Budapest Józsefvárosi Önkormányzat honlapja ([www.jozsefvaros.hu](http://www.jozsefvaros.hu)).

**A pályázattal kapcsolatban érdeklődni lehet:** Rév8 Zrt., munkanapokon 9-16 óra között a +36 1/459 2558-as vagy a +36 1/459 2140-es telefonszámokon.